Rikunarita-ORG/Wikinium huggingface dataset:
# Cristianisme

|  |
| --- |
| **Cristianisme** |
|  |
|  |
| **Informa** |
| Tipo |  |
| Fundor | Jesus Cristo |
| Gidor |  |
| Dio | Dio |
| Libro santa | Biblia |
| Nom de la seguores | Cristianes |
| Cuantia de seguores | 2.4 biliones |

**Cristianisme** es la crede fundida en la vive e instruis de Jesus (o Iexua) Cristo, ci ia vive en la Impero Roman. La testo prima de cristianisme es la Biblia. La Biblia ave du partes, la Atesta Vea (cual es la mesma como la Biblia Iudiste) e la Atesta Nova (cual descrive la vive de Cristo e sua seguores). Cristianisme es la relijio la plu grande en la mundo.

La Biblia es la libro santa de cristianisme, ma ofisial la ortodoxes e la catolicas ave plu libros en la Atesta Vea ca la Atesta Nova. Esta libros, nomida Judita, Tobias, I e II Macabes, Sajia, Sirac e Baruc, e an alga partes en Daniel e Ester, es ofisial per la partes ortodox e catolica, ma es nonofisial per la protestantes. Esta libros es nomida la "libros ducanonal" o la apocrifas, cual ave otra libros nonconoseda.

## Ramos

Nos pote divide la cristianisme en tre ramos: La Catolices, la Ortodoxes, e la Protestantes.

* **Catolicisme** es la grupo la plu grande de cristianisme. La credes catolica es fundida en acorda con la strofe de San Mateo 16:18-19. La pape Benedito 16 es la pastor major, e la catolicisme es suposable poneda de Cristo.
* **Ortodoxisme** es un grupo grande de cristianisme. La credes ortodoxa es cuasi la mesma como la catolica, ma los ia divide se pos un desacorda de ave un papa. La plu de grupos ortodoxa es este.
* **Protestantisme** es la grupo du la plu grande de cristianisme. La credes protestante ia veni de la protestores como Martin Luther, Joan Calvin e Huldrych Zwingli. Lo es aora un parte major en estende la relijio en la mundo, e es encargada per la grupos diversa su sua nom. Lo inclui la grupos Luteranisme, Calvinisme. Pentecostisme, Anglicanisme, Avenisme de la dia sete, Evangelisme e plu.
* **Grupos nonserta**: Esta grupos no segue la cristianisme costumal, ma los considera se como cristianes. Vide la Mormonisme, Siensa cristian o la Atestores de Iaue.

Nosa padre es la prea costumal de cristianisme, e lo es trovada en la Atesta Nova.

#### Istoria e ramos de cristianisme

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  |  |  |  |  |  |  |  |
|  | Protestantisme | Europa Ueste, America Norde |
| La Reforma sen.16 |  |   |
|   | Anglicanisme | England e sua colonias pasada |
|  |   |
|  | Catolicisme | (ueste) | Europa sude, America sude |
|  |  | Uni de Catolicisme |
| cristianisme vea | La Rompe Grande sen.11 |   | (este) | Europa este, Asia ueste |
| 431 |   | 451 |   |   |
|  |   |   | Ortodoxisme Este | Europa este, Asia norde |
|  |   |   |
|  |   | Ortodoxisme Oriental, Coptisme | Egipte |
|  |   |
|  | Nestorisme | Suria, Irac, Iran |
# Rio de Janeiro

|  |
| --- |
| **Rio de Janeiro** |
| **Stato** |
|

|  |  |
| --- | --- |
|  |  |

 |
|  |
| **Informa jeneral** |
| Pais: | Brasil |
| Capital: | Rio de Janeiro |
| Lingua ofisial: | Portuges |
| **Sudivides** |
|  |  |
| **Otras** |
| Area: | 1 200,329 km² km² |
| Popla: | 6 211 223 abitores |
| Densia: | 5 174,6 abit./km² |
| PIB: | R$ 331 279 902,03 mil (2020) |
| Mone: | Real |
| Zona de ora: | CET (UTC-3) |
| Numero de telefon: | (21) |
| Interede: |  |
|  |

**Rio de Janeiro**, o simple **Rio**, es un munisipia brasilera, site capital de la stato omonim, situada a sude-este de la pais. Un de la plu grande destina turiste internasional en Brasil, en America Latina e ance de la emisfera sude.
# Variola

Un xica con variola en Bangladex en 1973
**Variola** ia es un maladia infetante causada par la virus variola, cual parteni a la jenero Orthopoxvirus. La caso natural aveninte ultima ia es diagnoseda en otobre 1977, e la Organiza Mundal de Sania (OMS) ia serti la elimina global de la maladia en 1980, fasente variola la sola maladia umana cual on ia elimina asta oji.

La sintomes inisial de la maladia ia inclui febre e vomita. Esta ia es segueda par la formi de ulseras en la boca e un eruta. Tra alga dias, la eruta ia muta a bulas plenida con licuida e con un indente a la sentro. Alora la bulas ia crosti e ia cade, lasante sicatrises. La maladia ia sperde de un person a un otra prima par contata longida con fas a fas con un person infetada o (rara) par ojetos contaminada. On ia ateni la preveni xef par la vasin contra variola. Pos cuando la maladia ia developa, alga medisines antivirusal ta pote aida, ma tal medisines no ia deveni disponable asta pos cuando on ia elimina la maladia. La risca de mori ia es sirca 30%, con tasos plu alta entre bebes. Frecuente, los ci ia survive ia ave multe sicatrises sur sua pel, e alga ia sieci.

La atestas la plu temprana de la maladia data a sirca 1500 AEC en momias ejiptian. La maladia ia aveni istorial en epidemicas. En la sentenio 18 en Europa, on estima ce 400 000 persones ia mori de la maladia per anio, e ce un tri de tota casos de siecia ia es par causa de variola. On estima ce variola ia mata tan multe como 300 milion persones en la sentenio 20 e sirca 500 milion persones en la 100 anios final de sua esiste. Moris plu temprana ia inclui ses monarcas european, incluinte Luis 15 de Frans en 1774. An en 1967, 15 milion casos ia aveni per anio.

Inocula per variola pare ia comensa en Xina sirca la desenio de 1500. Europa ia adota esta pratica de Asia en la dui prima de la sentenio 18. En 1796, Edward Jenner ia introdui la vasin moderna contra variola. En 1967, la OMS ia intensi laboras per elimina la maladia. Variola es un de du maladias infetante cual on ia elimina, la otra es pesta boval (un maladia de ungulatos con cuantia duable de ditos) en 2011.
# Calvin Coolidge

**Calvin Coolidge** (4 julio 1872 - 5 janero 1933) ia es la presidente tredes de la Statos Unida de America.

|  |  |
| --- | --- |
| **Presidentes de la Statos Unida de America** | model |
|  | Washington • J Adams • Jefferson • Madison • Monroe • JQ Adams • Jackson • Van Buren • W Harrison • Tyler • Polk • Taylor • Fillmore • Pierce • Buchanan • Lincoln • A Johnson • Grant • Hayes • Garfield • Arthur • Cleveland • B Harrison • Cleveland • McKinley • T Roosevelt • Taft • Wilson • Harding • Coolidge • Hoover • F Roosevelt • Truman • Eisenhower • Kennedy • L Johnson • Nixon • Ford • Carter • Reagan • GHW Bush • Clinton • GW Bush • Obama • Trump • Biden • Trump |
# Chicago

**Chicago** es la capital de Cook County (Contia de Cook), e la site la plu poplada en Illinois.

"Chicagoland" (la urbe) ave 10 000 000 abitores.

La orijina de la nom es "xicaacua", cual sinifia "onion savaje" en la lingua Miami-Illinois.

En 1803, Fortres Dearborn ia es construida par la Armada de la SUA sur la site cual va deveni Chicago. En 1812 lo ia es ardeda par la briteses.

En 1867, un focon grande ia arde tra du dias, matante 300 persones, destruinte sirca 9 cilometres cuadrida de la site, e lasante plu ca 100 000 abitores sin casa.

## Ecipos de sporte

* Hoci de jelo: La Blackhawks.
* Futbal american: la Ursos.
* Baseball: la White Sox.
# Universia Harvard

**Universia Harvard** es la fundada la plu vea de instrui avansada en la SUA, situada en Cambridge, Massachusetts.

## Istoria

Fundada en 1636, Harvard ia es abrida per instrui en 1683 par un prete engles John Harvard, se aidor carital prima. El ia deveni un unversia ofisial en 1780. El ia developa continuante su la instruores american, ci ia servi seguente como presidentes.

En Cursos Esensal pregraduada de Harvard (Core Curriculum) on esije la studiante de prende cursos en leteratur e artes, istoria, analise sosial e razona moral, siensa e cultures stranjer. Studiantes ave un campo de consentra e ance prende cursos elejeda. Los debe mostra capasia en scrive, matematica, e un lingua stranjer.

Universia Harvard es governada par un corpo conoseda como la presidente e amis de scola de Harvard. La Scola Harvard, la divide la plu vea de la universia, ofre cursos pregraduada per omes e femes, gidante a un grado de Batchlor de artes donada par la Universia. Graduadas de scola de Radcliffe, un fundada pregraduada asosiada per femes, ia reseta grados de pos 1963. Un ofisia de aseta juntada de Harvard e Radcliffe eleje studiantes a base egal.

La ofisias graduadal e profesal de Harvard inclui scolas de arte e siensas, maneja de mercato, medica dental, desinia, divinia , instrui, lege, medica, maneja publica, e sania publica. Ance on trova programas de studias spesial.

La vila de universia es la loca de museos e coliedas variosa, entre cual es la Museo Fogg, la Museo Botanical, e la Museo Peabody de Arceolojia e Etnolojia. La sistem bibliotecal de Harvard es la plu vea en la SUA , e ance la la sistem bibliotecal universial la plu grande en la mundo.

Estra la vila, Harvard manteni la Arboretum Arnold, la Oserveria Harvard; la sentro rexercal per studias bizantin e cristian temprana en Washington, D.C.; e un sentro per rexerca de arte istorial, Villa I Tatti en Settignano, Italia.

Publicidas pregraduada inclui la Harvard Crimson (Carmesi de Harvard,fundada en 1873), un jornal dial; la Harvard Advocate, un revista leteratural; la Harvard Lampoon, un jornal umorosa. Publicidas graduada inclui Harvard Business Review (revista de comersia), la Harvard Educational Review (revista de instrui), e la Harvard Law Review(revista de lege). La Harvard University Press (primeria) ia es fundada en 1913.
# Versailles

La Corte de Marmar de la Cason de Versailles
La Galeria de Mirores
Un vista de la Jardines de Versailles
La **Palasio de Versailles** (en franses: *Château de Versailles*, pronunsiada "Xató de Versái") ia es la abita xef de la renes de Frans de Louis 14 en 1682 asta la comensa de la Revolui Franses en 1789. Lo es locada en la Departe de Yvelines de la rejion Île-de-France, sirca 20 km sude-ueste de la sentro de Paris.

La palasio es aora un Monumento Istorial Franses e un Loca de Erita Mundal de UNESCO. Lo es notable spesial per la Galeria de Mirores, la teatre Opera joalin, e la apartes roial. Per abituas roial plu intima, on ave la Grande Trianon e la Petit Trianon locada en la parce e un "vileta" peti spesial creada per Marie Antoinette. La Jardines de Versailles enorme, creada par André le Nôtre ave fontes, canales, e areas jeometrial de flores e arbores. La palasio ia es nudida de sua mobilas pos la Revolui Franses, ma multe pesos ia es redonada e multe salas ia es restorada.